**אווה דה-לה קרידד מנדז** (באנגלית: **Eva de la Caridad Méndez**; נולדה ב-5 במרץ 1974) היא שחקנית אמריקאית, דוגמנית ואשת עסקים, שהתחילה את קריירת המשחק שלה בשנות ה-90. ידועה בעיקר בזכות השתתפותה בשוברי הקופות "יום אימונים מסוכן" (2001), "מהיר ועצבני 2" (2003), "היצ'" (2005), "גוסט ריידר" (2007) ו"החבר'ה האחרים" (2010).

ביוגרפיה
--------

מנדז נולדה במיאמי, פלורידה, לזוג הורים קובנים, אווה פרז סוארז וחואן קרלוס מנדז. אימה עבדה בתיאטרון הסיני ואילו אביה ניהל עסק למכירת והפצת בשר. לאחר גירושי הוריה, גדלה מנדז בשכונת סילבר לייק בעיר לוס אנג'לס עם אימהּ, אחיה ואחותה. גדלה כקתולית וחונכה להיות נזירה. למנדז היה אח גדול, חואן קרלוס מנדז ג'וניור (1963–2016), שמת מסרטן הגרון. יש לה גם אחות גדולה, ג'נט, ואח למחצה הצעיר ממנה מנישואיו השניים של אביה, קרלוס אלברטו "קרלו" מנדז. בתיכון למדה בגלנדייל, קליפורניה, ולאחר מכן למדה שיווק באוניברסיטת המדינה של קליפורניה בנורת'רידג'. כשסוכן ליהוק בהוליווד ראה את תמונותיה. מנדס, אז בשנתה השנייה בלימודים לתואר ראשון, נשרה מהלימודים בשנת 1997 כדי לפצוח בקריירת משחק אצל המורה למשחק איוואנה צ'אבק.

קריירה
------

### משחק

מנדז שוכנעה על ידי סוכן לבסס את קריירת המשחק שלה בהופעה בקליפים. הופיעה בקליפים של ויל סמית', Pet Shop Boys ואירוסמית'. לאחר מכן החלה לשחק בתפקידים מינוריים באופרות סבון. בשנת 2001 זכתה לפריצתה הגדולה בסרט "יום אימונים מסוכן" בו שיחקה לצד דנזל וושינגטון ואית'ן הוק. בעקבות השתתפותה בסרט זה לוהקה לסרטים "תקועים לנצח" ו"היו זמנים במקסיקו" שעל השתתפותה בו הייתה מועמדת לפרס נבחרי הנוער.

בשנת 2005 שיחקה בתפקיד הנשי הראשי בסרט "היצ'" לצד ויל סמית'. בשנת 2007 שיחקה בשובר הקופות "גוסט ריידר" לצד ניקולס קייג' ובשנת 2009 שבה לשחק לצידו בסרט "פקד מושחת".

### דוגמנות

בנוסף לקריירת המשחק, נבחרה מנדז בשנת 2005 לשמש כדוברת הבינלאומית של חברת הקוסמטיקה "רבלון" והשתתפה בקמפיין שלהם לגייס כספים למחקר סרטן השד, בדומה לשחקניות ודוגמניות אחרות כמו ג'וליאן מור, האלי ברי וסינדי קרופורד. בדצמבר 2007 הצטלמה בעירום לקמפיין נגד פרוות של ארגון זכויות בעלי החיים, "PETA". מנדס הייתה נערת לוח השנה של המשקה האלכוהולי קמפרי לשנת 2008, וביולי 2008, היא הוכרזה כפנים הבינלאומיות של פסטיבל 30 הימים של אופנה ויופי באוסטרליה.היא הופיעה עירומה בפרסומת לבושם "Secret Obsession" של קלווין קליין, פרסומת שמנהלי רשתות השידור בארצות הברית מצאו סיכון רב מדי בשידורה.

מנדז הייתה פרזנטורית של מספר מותגי אופנה נבחרים, בהם קלווין קליין, קרטייה, ריבוק, מותג השמפו פנטן, חברת הביגוד הצרפתית מורגן, חברת הביגוד הגרמנית פיק אנד קלופנבורג, מותג הגלידה מגנום, מותג השוקו Cocio, וקידמה את הבושם הצרפתי Angel fragrance של טיירי מוגלר. נבחרה מספר פעמים לרשימת הנשים הסקסיות בעולם.

### עיצוב אופנה

בבעלותה של מנדז ליין מצעים וכלי אוכל שנמכרים ברשת חנויות הכלבו האמריקאית מייסיס.

בפברואר 2013 שיתפה פעולה עם חברת הקמעונאות New York & Company, להם היא עיצבה ליין בגדי עבודה לנשים - Eva by Eva Mendes.

היא מנהלת הקריאייטיב של מותג האיפור "CIRCA Beauty", שהושקו בלעדית ב-2015 ברשת בתי המרקחת וולגרינס.

חיים אישיים
-----------

בשנת 2008 נכנסה מנדס למרכז הגמילה של Cirque Lodge ביוטה בשל סוגיות שלא התפרסמו. מנדז שומרת על אורח חיים פסקטריאני, הן בשל סיבות בריאותיות והן מסיבות מוסריות. 

בשנת 2002 ניהלה מערכת יחסים ארוכת טווח עם הקולנוען ג'ורג' אוגוסטו אשר הסתיימו לבסוף בשנת 2008. מספטמבר 2011 מנדז נמצאת במערכת יחסים עם השחקן ראיין גוסלינג, איתו הביאה לעולם שתי בנות.

פילמוגרפיה
----------

אווה מנדז, 2009
### קולנוע

| שנה | סרט | תפקיד | הערות |
| --- | --- | --- | --- |
| 1998 | ילדי התירס 5: שדות הטרור | קיר |  |
| לילה ברוקסברי | שושבינה |  |
| 1999 | *My Brother the Pig* | מתילדה |  |
| 2000 | אגדה עירונית 2 | ונסה ולדאון |  |
| 2001 | בשם החוק | טריש |  |
| יום אימונים מסוכן | שרה |  |
| 2002 | הכל אודות בנג'מין | ג'ינה |  |
| 2003 | מהיר ועצבני 2 | מוניקה פואנטס |  |
| היו זמנים במקסיקו | אחדרז בארילו |  |
| עד קצה הזמן | אלכס דיאז וויטלוק |  |
| תקועים לנצח | אפריל מרסדס |  |
| 2005 | היצ' | שרה מלאס |  |
| וונדל בייקר | דורין |  |
| Guilty Hearts | גבריאלה |  |
| תסמכי עליו | פיית' פייזון |  |
| 2007 | גוסט ריידר | רוקסן סימפסון |  |
| הדייט שתקע אותי | עצמה | ללא קרדיט |
| הלילה הוא שלנו | אמאדה חוארז |  |
| Live! | קאת'י | גם מפיקה בפועל |
| קלינר | אן נורקאט |  |
| 2008 | הנשים | קריסטל אלן |  |
| הספיריט | השריף |  |
| 2009 | פקד מושחת | פרנקי דוננפלד |  |
| 2010 | החבר'ה האחרים | ד"ר שילה גמבל |  |
| אתמול בלילה | לאורה נונז |  |
| 2011 | מהיר ועצבני 5 | מוניקה פואנטס | ללא קרדיט |
| 2012 | מנועים קדושים | קיי אמ. |  |
| ילדה בתהליך | גרייס גוטיירז |  |
| מקום בתוך היער | רומינה גוטיירז |  |
| 2014 | איך לתפוס מפלצת | קאט |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 1998 | ER | דונה | פרק: "Exodus" |
| מורטל קומבט: כיבוש | האנה | פרק: "Thicker Than Blood" |
| 1999 | VIP | אזמרלדה | פרק: "Val the Hard Way" |
| The Disciples | מריה סרנקו | סרט טלוויזיה של UPN |
| 2013 | מחק היסטוריה | ג'ניפר | סרט טלוויזיה של HBO |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אווה מנדז** |

* 
* אווה מנדז, ברשת החברתית פייסבוק

* אווה מנדז, ברשת החברתית אקס (טוויטר)

* אווה מנדז, ברשת החברתית אינסטגרם

* אווה מנדז, במסד הנתונים הקולנועיים IMDb (באנגלית)

* אווה מנדז, באתר "אידיבי", מאגר הידע העברי לקולנוע ישראלי ועולמי

* אווה מנדז, באתר AllMovie (באנגלית)

* אווה מנדז, באתר Rotten Tomatoes (באנגלית)

* אווה מנדז, באתר Box Office Mojo (באנגלית)

* אווה מנדז, באתר Metacritic (באנגלית)

* אווה מנדז, במסד הנתונים הקולנועיים KinoPoisk (ברוסית)

* אווה מנדז, באתר אייטונס (באנגלית)

* אווה מנדז, באתר Last.fm (באנגלית)

* אווה מנדז, באתר MusicBrainz (באנגלית)

* אווה מנדז, באתר Discogs (באנגלית)
* שירית גל, הכל אודות אווה, באתר ynet, 6 באוקטובר 2010
* נמרוד דביר, אווה מנדז: "בסרט לא אכפת לי איך אני נראית", באתר ynet, 13 במאי 2013

הערות שוליים
------------

1. ↑  BIOGRAPHY, Eva Mendes, ‏4-12-2014

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007391504905171
* BIBSYS: 4111925
* BNE: XX1633663
* BnF: cb14206016w (data)
* CANTIC: a11969702
* GND: 130313815
* ISNI: 0000 0001 1440 9673
* LCCN: no2004025137
* MusicBrainz: 9d726b24-f770-4f3f-81d9-a426968dc211
* NKC: xx0041629
* NLA: 42364553
* NLP: a0000001908392
* NTA: 315908548
* RERO: 02-A000144694
* SUDOC: 128704543
* Trove: 1457773
* VIAF: 32208756
* WorldCat: lccn-no2004025137

 |